Narodna skupština
20090318

Dame i gospodo narodni poslanici, poštovani predsedavajući, poštovani predstavnici Vlade, poštovana javnosti Srbije, zakon koji je pred nama izazvao je ovih dana veoma burne polemike u javnosti. Vlada je napravila specifičan manevar kada ga je u poslednjem trenutku, dan pred samo zasedanje, povukla iz procedure i onda su se, naravno, tenzije u javnosti Srbije posebno podigle i posebno se usmerila rasprava na jednu vrstu diskriminacije. Tu su se ukrstila koplja, tu se posebno skrenula pažnja i na tradicionalne verske zajednice. Mislim da je taj manevar pomalo imao zadatak upravo to da pomalo okrene javnost protiv verskih zajednica. To nije nikako dobro. Svi koji su imali bilo kakvu frustraciju u odnosu na svoj teizam ili ateizam našli su za shodno da, u okviru rasprave o zakonu o diskriminaciji, iznesu neke svoje stavove. Neću posebno elaborirati sve ono što će kasnije kolege govoriti o tom zakonu. Taj zakon je, pre svega, izostavio jednu vrlo brojnu populaciju i vrlo diskriminisanu, a to su civilne žrtve rata.